NKL 2022–2023 m. sezonas
NKL 2022–2023 metų sezonas – tai 18-asis lygos sezonas, kuriame varžėsi 14 klubų. Pirmajame varžybų etape žaidžiami du ratai, vėliau čempionatas skyla į dvi dalis ir antrajame etape varžosi 1-7 vietas ir 8-14 pozicijas užėmusios ekipos, kurios viena su kita vėl sužaidžia po du kartus. Į atkrintamąsias varžybas patenka 12 stipriausių sezono ekipų. Pirmiausia aštuntfinalio etape, serijoje iki 3 pergalių kovoja 5–12 vietas užėmusios komandos, po to vyksta ketvirtfinalio susitikimai, kur taip pat žaidžiamos serijos iki trijų pergalių. Ketvirtfinalius laimėjusios komandos pavasarį žaidžia finalo ketverto turnyrą, kuris vyksta organizatorių parinktoje arenoje.